सानिया-एलीना की जोड़ी सेमीफाइनल में  
सानिया और एलीना ने पहले सेट में पिछड़ने के बाद वापसी करते हुए विम्बलडन ग्रैंडस्लैम महिला युगल के सेमीफाइनल में जगह बनाई।
भारतीय टेनिस स्टार सानिया मिर्जा और उनकी जोड़ीदार एलीना वेसनिना ने बुधवार को पहले सेट में पिछड़ने के बाद वापसी करते हुए विम्बलडन ग्रैंडस्लैम महिला युगल के सेमीफाइनल में जगह बनाई।  भारत और रूस की चौथी वरीयता प्राप्त जोड़ी ने क्वार्टरफाइनल मुकाबले में स्पेन की नूरिया लागोस्टेरा वाइव्स और अरांतजा पारा सांतोंजा को 3-6, 6-4, 7-5 से परास्त किया।  अब सानिया-वेसनिना का सामना शुआई पेंग और जि झेंग की चीन की आठवीं वरीय जोड़ी तथा चेक गणराज्य के क्वेता पेश्चके और स्लोवाकिया की कैटरीना स्रेबतोनिक की दूसरी वरीयता प्राप्त जोड़ी के बीच होने वाले क्वार्टरफाइनल मुकाबले के विजेता से होगा।